**Վիկտորյա Քրուզ** (անգլ.՝ Victoria Cruz, 1940-ականներ, Guánica, Պուերտո Ռիկո, ԱՄՆ), ամերիկացի ԼԳԲՏ ակտիվիստ և ընտանեկան բռնության ոլորտում թոշակի անցած փաստաբան։ Լինելով Մարշա Փի Ջոնսոնի և Սիլվա Ռիվերայի ժամանակակիցը, նկարահանվել է Մարշայի մասին պատմող 2017 թվականին էկրան բարձրացած «Մարշա Փի Ջոնսոնի մահն ու կյանքը» վավերագրական ֆիլմում։

Վաղ կյանք և կրթություն
----------------------

Քրուզը ծնվել է Պուերտո Ռիկոյի Գուանիկա քաղաքում։ Ապրել է 11 երեխաներ ունեցող ընտանիքում և չորս տարեկանում ընտանիքի հետ միասին տեղափոխվել է Բրուքլին։ Քրուզը քամինգ աութ է եղել որպես տրանսգենդեր վաղ հասակում, ավելի ուշ նշելով. «Ես ուրիշ էի ծնվել, և ես ինձ միշտ կնոջ նման էի պահում»։ Վերջինիս ընտանիքը նրան աջակցել է այդ հարցում։

Քրուզը կոսմետոլոգիայի լիցենզիայով ավարտել է ավագ դպրոցը, իսկ ավելի ուշ Բրուքլինի քոլեջում մասնագիտացել է թատրոնի բնագավառում։ Իր սեռը փոխելու հարցում բժիշկ գտնելուց հետո Քրուզը Վեսթ Վիլիջում գտնվող ակումբներում սկսել է աշխատել որպես մերկապարուհի։ Ստոունուոլի խռովությունների ժամանակ նա հաճախ է եղել Ստոունուոլ Ինն բարում, քանի որ ժամադրվում էր ակումբի դռնապաններից մեկի հետ։ 1970 թվականին՝ Ստոունուոլի խռովությունների բռնկումից մեկ տարի անց, Քրուզը մասնակցել է առաջին գեյ-շքերթին, որը նախկինում անվանում էին «Քրիստոֆեր փողոցի ազատագրման օր»։

Կարիերա և գործունեություն
-------------------------

Բրուքլինի քոլեջն ավարտելուց հետո Քրուզը չէր կարողանում թատրոնում աշխատանք գտնել, ուստի սկսում է աշխատել որպես վարսահարդար։ Ունենալով ֆինանսական մեծ դժվարությունները, վերջինս շուտով կախվածություն է ձեռք բերել կռեկ-կոկաինից։

Ապա Քրուզը սկսել է աշխատել Բրուքլինի Քոբլ Հիլ ծերանոցում։ 1996 թվականին իր 4 կին գործընկերներ նրա նկատմամբ սեռական ոտնձգություն են կատարել։ «Բռնության դեմ պայքարի ծրագրի» շնորհիվ նա հաղորդում է ներկայացրել ոտնձգության մասին։ Այդ չորս կանանցից երկուսը մեղավոր էին ճանաչվել, իսկ մյուս երկուսը արդարացվել էին։ Այս դեպքերի մասին Քրուզը հակիրճ պատմել է Մարշայի մասին պատմող վավերագրական ֆիլմում։

1997 թվականից Քրուզը սկսել էր աշխատել «Բռնության դեմ պայքարի ծրագրի» (անգլ.՝ Anti-Violence Project) հետ։ Նա իր կյանքը նվիրել է հոմոֆոբիայի և բռնաբարության զոհերին օգնելուն։

2017 թվականին Քրուզը նկարահանվել է Դեյվիդ Ֆրանսի «Մարշա Փի. Ջոնսոնի մահն ու կյանքը» վավերագրական ֆիլմում։ Այնտեղ Քրուզը հետաքննություն է անցկացնում այն մասին, թե ինչպես է Ջոնսոնը, ում 1992 թվականի մահը համարվել էր ինքնասպանություն, իրականում մահացել։ Ֆիլմում Մարշայի մասին խոսելիս Քրուզը նրան անվանել էր «...մեր [ԼԳԲՏ] համայնքի Ռոզա Փարքս»։ Վավերագրական ֆիլմի պրեմիերան տեղի է ունեցել 2017 թվականի Թրայբեքա կինոփառատոնում, և ներկայումս այն հասանելի է Նեթֆլիքսում

Պարգևներ
--------

* 2012 թվականին արժանացել է «Հանցագործության զոհերի ծառայության ազգային մրցանակ»-ի (շնորհվել է գլխավոր դատախազ Էրիկ Հոլդերի կողմից)

Ծանոթագրություններ
------------------

1. 1 2 3 4 5 6 7  Desta, Yohana (2017 թ․ հոկտեմբերի 3). «Meet the Transgender Activist Fighting to Keep Marsha P. Johnson's Legacy Alive». *Vanity Fair*. Վերցված է 2017 թ․ հոկտեմբերի 4-ին.
2. 1 2 3 4 5  Steiner, Laura (2012 թ․ ապրիլի 27). «Victoria Cruz, Latina Transgender, Given Award From Justice Department For Her Work With Abuse Victims». *Huffington Post*. Վերցված է 2017 թ․ հոկտեմբերի 4-ին.
3. 1 2  Weichselbaum, Simone (2012 թ․ ապրիլի 25). «Feds honor 66-year-old East Flatbush transgender woman». *New York Daily News*. Վերցված է 2017 թ․ հոկտեմբերի 4-ին.
4. ↑  Schager, Nick (2017 թ․ ապրիլի 23). «Tribeca Film Review: 'The Death and Life of Marsha P. Johnson'». *Variety*. Վերցված է 2017 թ․ հոկտեմբերի 4-ին.
5. 1 2  Carlson, Adam (2017 թ․ սեպտեմբերի 29). «Was LGBTQ Icon Marsha P. Johnson Killed Because of Her Activism?». *People*. Վերցված է 2016 թ․ հոկտեմբերի 4-ին.
6. ↑  Tourjée, Diana (2016 թ․ մարտի 18). «Activists Rally as Accused Killer of Young Trans Woman Refuses Plea Deal». *Vice*. Վերցված է 2017 թ․ հոկտեմբերի 4-ին.
7. ↑  Eng, Matthew (2017 թ․ ապրիլի 20). «A Heroine, Rediscovered: David France on THE DEATH AND LIFE OF MARSHA P. JOHNSON». *Tribeca Film Festival*. Արխիվացված է օրիգինալից 2017 թ․ հոկտեմբերի 5-ին. Վերցված է 2017 թ․ հոկտեմբերի 4-ին.
8. ↑  McNary, Dave (2017 թ․ հունիսի 2). «Netflix Buys Documentary 'The Death and Life of Marsha P. Johnson'». *Variety*. Վերցված է 2017 թ․ հոկտեմբերի 4-ին.

Արտաքին հղումներ
----------------

* Victoria Cruz Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |